TV-gids Woensdag 25 Maart 2015
JY LEES NOU TV-gids Woensdag 25 Maart 2015
17:30 Geure uit die Vallei (kykNET): Chris en sy bure besluit om 'n laatmiddag piekniek aanmekaar te slaan. Chris berei 'n allegaartjie van happie-grootte proeseltjies en ander smaaklike genotjies voor.
18:30 7de Laan (SABC2): Dali trek in by die meisies, maar dit is 'n groot toets vir hul verhouding. Ryno kom agter dat Lynette vreemd optree. Steek sy iets weg vir Ryno?
18:30 Villa Rosa (kykNET): Stef en Vicky is op die punt om weer hulle verhouding te hervat. Cardo se helde-status koop vir hom verblyf in Villa Rosa. Maryke dra kennis van Stef se regte broer, maar Stef stel nie belang nie. Twee geliefde karakters neem afskeid van Bloemfontein. Dit lyk of Eben se betrokkenheid by Cardo nie vir hom gaan uitwerk nie. Die Von West sang-duo boek by die Villa in.
19:30 Binnelanders (kykNET): Rian besef waarop Sunette leef, en Breggie wil vir Wimpie by At gaan verkla. Karli maak 'n afspraak met Cedric – en Adelyn is baie bekommerd oor haar vriendin se nuwe gewoontes. Angel en Rossouw stel 'n lokval vir Zieg, en Jana is vasgevang tussen die waarheid en 'n leuen – maar sy het geen idee watter een is watter een nie.
20:00 Kwêla (kykNET): Die speurder Piet Byleveld kuier op die bank en verduidelik wat hy op die oomblik op die verhoog maak. Louise Smit praat oor die kindertelevisieprogramme wat sy begin het: onder meer Haas Da, Pumpkin Patch en Kideo.